Carolyn Keene - Wikipedia

# Carolyn Keene

### Dari Wikipedia Bahasa Melayu, ensiklopedia bebas.

Carolyn Keene ialah nama samaran penulis-penulis siri novel misteri Siti Salma (versi asli: Nancy Drew) serta juga siri novel misteri Anak-anak Dana yang kedua-duanya diterbitkan oleh Sindiket Stratemeyer. Edward Stratemeyer menggaji penulis-penulis, termasuk Mildred Benson, untuk menulis novel-novel dalam siri ini. Beliau pada mula-mulanya hanya membayar AS$125 untuk setiap buku dan memerlukan penulis-penulisnya melepaskan seluruh hak cipta mereka melalui kontrak serta juga mengekalkan kerahsiaan. Harriet Adams, anak perempuan Edward Stratemeyer, juga menulis buku-buku dalam siri Siti Salma di bawah nama samaran yang sama.

Penulis-penulis siluman lain yang menggunakan nama ini untuk menulis novel-novel misteri Siti Salma termasuk James Duncan Lawrence, Walter Karig, Nancy Axelrod, Priscilla Doll, Charles Strong, Alma Sasse, Wilhelmina Rankin, George Waller Jr., Margaret Scherf, dan Susan Wittig Albert.

Leslie McFarlane menulis empat buah cerita Anak-anak Dana yang pertama pada tahun 1934 dan 1935. Siri ini ialah versi Anak-anak Hardi yang difeminisasikan. Jilid-jilid ini diiklankan sebagai ditulis oleh penulis Siti Salma dan dipromosikan secara hebat dengan menggunakan jaket-jaket buku untuk siri ini. Anak-anak Dana kemudian ditulis secara siluman oleh penulis-penulis lain, termasuk Mildred Benson dan Harriet Adams. Pencetakan siri ini dihentikan selepas kewujudan selama kira-kira empat tahun dari tahun 1945 hingga tahun 1949, dan diperkenalkan semula dengan kerja seni dan ilustrasi jaket buku yang baru. Siri itu tamat penerbitannya pada tahun 1968, dimodenkan, dan diperkenalkan semula pada tahun 1972. Walaupun demikian, siri ini tidak begitu berjaya berbanding dengan terbitan-terbitan Sindiket Stratemeyer yang lain, dan siri ini ditamatkan secara kekal pada tahun 1981.

## [Sunting] Pautan luar

- Halaman identiti-identiti WorldCat untuk 'Keene, Carolyn.'

Diperolehi daripada "http://ms.wikipedia.org../../../c/a/r/Carolyn_Keene_cea0.html"

Kategori: Penulis novel misteri | Nama samaran Sindiket Stratemeyer | Nama samaran kolektif | Penulis novel kanak-kanak Amerika Syarikat

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- English
- Français
- Suomi
- Svenska